{'rm': 'Sch’il chapital d’aczias duai vegnir reducì, renda il cussegl d’administraziun attent ils crediturs ch’els pon pretender garanzias, sch’els annunzian lur pretensiuns. L’avis sto vegnir publitgà en il Fegl uffizial svizzer da commerzi. Las pretensiuns ston vegnir annunziadas en scrit, cun inditgar lur import e lur motiv giuridic.', 'en': 'If the share capital is reduced, the board of directors shall notify the creditors that they may request security by registering their claims. The notice must be published in the Swiss Official Gazette of Commerce. Applications to register claims must be made in writing, specifying the amount of and legal grounds for the claim.'}